Ericu950/Stoicheia-meter-silver huggingface dataset:
τὴν μέθην ἓν ἀνθ ἑνὸς βλάβην καλεῖ καὶ πλησμονὴν πᾶσαν ἀποδοκιμάζει , λέγων μὴ παραβαίνειν μή τε τῶν ποτῶν μή τε τῶν σιτίων μηδένα τὴν συμμετρίαν .
καὶ περὶ ἀφροδισίων δέ φησιν οὕτως ·
ἀφροδίσια χειμῶνος ποιέεσθαι , μὴ θέρεος 0 ·
φθινοπώρου δὲ καὶ ἦρος κουφότερα , βαρέα δὲ πᾶσαν ὥρην καὶ ἐς ὑγιείην οὐκ ἀγαθά 0 1 .
ἀλλὰ καί ποτ ἐρωτηθέντα πότε δεῖ πλησιάζειν εἰπεῖν ·
ὅταν βούλῃ γενέσθαι σωυτοῦ ἀσθενέστερος 0 .
διαιρεῖται δὲ καὶ τὸν τοῦ ἀνθρώπου βίον οὕτως ·
παῖς εἴκοσι ἔτεα , νεηνίσκος εἴκοσι , νεηνίης εἴκοσι , γέρων εἴκοσι 0 .
αἱ δὲ ἡλικίαι πρὸς τὰς ὥρας ὧδε σύμμετροι 0 ·
παῖς ἔαρ , νεηνίσκος θέρος , νεηνίης φθινόπωρον , γέρων χειμών 0 1 .
ἔστι δ αὐτῷ ὁ μὲν νεηνίσκος μειράκιον , ὁ δὲ νεηνίης ἀνήρ 0 .
εἶπέ τε πρῶτος , ὥς φησι Τίμαιος , κοινὰ τὰ φίλων εἶναι καὶ φιλίαν ἰσότητα .
καὶ αὐτοῦ οἱ μαθηταὶ κατετίθεντο τὰς οὐσίας εἰς ἕν  ποιούμενοι  .
πενταετίαν θ ἡσύχαζον , μόνον τῶν λόγων κατακούοντες καὶ οὐδέπω Πυθαγόραν ὁρῶντες εἰς ὃ δοκιμασθεῖεν ·
τ οὐντεῦθεν δ ἐγίνοντο τῆς οἰκίας αὐτοῦ καὶ τῆς ὄψεως μετεῖχον .
ἀπείχοντο δὲ καὶ σοροῦ κυπαρισσίνης διὰ τὸ τὸ τοῦ Διὸς σκῆπτρον ἐντεῦθεν πεποιῆσθαι , ὥς φησιν Ἕρμιππος ἐν δευτέρῳ Περὶ Πυθαγόρου .
καὶ γὰρ καὶ σεμνοπρεπέστατος λέγεται γενέσθαι καὶ οἱ μαθηταὶ δόξαν εἶχον περὶ αὐτοῦ ὡς εἴη Ἀπόλλων ἐξ Ὑπερβορέων ἀφιγμένος .
λόγος δέ ποτ αὐτοῦ παραγυμνωθέντος τὸν μηρὸν ὀφθῆναι χρυσοῦν 0 ·
καὶ ὅτι Νέσσος ὁ ποταμὸς διαβαίνοντα αὐτὸν προσαγορεύσαι πολὺς ἦν ὁ φάσκων 0 .
τίμαιός τέ φησιν ἐν δεκάτῃ Ἱστοριῶν λέγειν αὐτὸν τὰς συνοικούσας ἀνδράσι θεῶν ἔχειν ὀνόματα , Κόρας , Νύμφας , εἶτα Μητέρας καλουμένας .
τοῦτον καὶ γεωμετρίαν ἐπὶ πέρας ἀγαγεῖν , Μοίριδος πρώτου εὑρόντος τὰς ἀρχὰς τῶν στοιχείων αὐτῆς , ὥς φησιν Ἀντικλείδης ἐν δευτέρῳ Περὶ Ἀλεξάνδρου 0 .
μάλιστα δὲ σχολάσαι τὸν Πυθαγόραν περὶ τὸ ἀριθμητικὸν εἶδος αὐτῆς 0 ·
τόν τε κανόνα τὸν ἐκ μιᾶς χορδῆς εὑρεῖν 0 .
οὐκ ἠμέλησε δ οὐ δ ἰατρικῆς .
φησὶ δ Ἀπολλόδωρος ὁ λογιστικὸς ἑκατόμβην θῦσαι αὐτόν , εὑρόντα ὅτι τοῦ ὀρθογωνίου τριγώνου ἡ ὑποτείνουσα πλευρὰ ἴσον δύναται ταῖς περιεχούσαις .
καὶ ἔστιν ἐπίγραμμα οὕτως ἔχον ·
ἡνίκα Πυθαγόρης τὸ περικλεὲς εὕρετο γράμμα , κεῖν ἐφ ὅτῳ κλεινὴν ἤγαγε βουθυσίην .
λέγεται δὲ καὶ πρῶτος κρέασιν ἀσκῆσαι ἀθλητάς , καὶ πρῶτόν γ Εὐρυμένην , καθά φησι Φαβωρῖνος ἐν τρίτῳ τῶν Ἀπομνημονευμάτων , τῶν πρότερον ἰσχάσι ξηραῖς καὶ τυροῖς ὑγροῖς , ἀλλὰ καὶ πυροῖς σωμασκούντων αὐτούς , καθάπερ ὁ αὐτὸς Φαβωρῖνος ἐν ὀγδόῃ Παντοδαπῆς ἱστορίας φησίν .
οἱ δὲ Πυθαγόραν ἀλείπτην τινὰ τοῦτον σιτίσαι τὸν τρόπον , μὴ τοῦτον 0 .
τοῦτον γὰρ καὶ τὸ φονεύειν ἀπαγορεύειν , μὴ ὅτι γεύεσθαι τῶν ζῴων κοινὸν δίκαιον ἡμῖν ἐχόντων ψυχῆς 0 .
καὶ τόδε μὲν ἦν τὸ πρόσχημα ·
τὸ δ ἀληθὲς τῶν ἐμψύχων ἀπηγόρευεν ἅπτεσθαι συνασκῶν καὶ συνεθίζων εἰς εὐκολίαν βίου τοὺς ἀνθρώπους , ὥστε εὐπορίστους αὐτοῖς εἶναι τὰς τροφάς , ἄπυρα προσφερομένοις καὶ λιτὸν ὕδωρ πίνουσιν ·
ἐντεῦθεν γὰρ καὶ σώματος ὑγίειαν καὶ ψυχῆς ὀξύτητα περιγίνεσθαι .
ἀμέλει καὶ βωμὸν προσκυνῆσαι μόνον ἐν Δήλῳ τὸν Ἀπόλλωνος τοῦ γενέτορος , ὅς ἐστιν ὄπισθεν τοῦ Κερατίνου , διὰ τὸ πυροὺς καὶ κριθὰς καὶ πόπανα μόνα τίθεσθαι ἐπ αὐτοῦ ἄνευ πυρός , ἱερεῖον δὲ μηδέν , ὥς φησιν Ἀριστοτέλης ἐν Δηλίων πολιτείᾳ 0 .
πρῶτόν τέ φασι τοῦτον ἀποφῆναι τὴν ψυχὴν κύκολον ἀνάγκης ἀμείβουσαν ἄλλοτ ἄλλοις ἐνδεῖσθαι ζῴοις ·
καὶ πρῶτον εἰς τοὺς Ἕλληνας μέτρα καὶ σταθμὰ εἰσηγήσασθαι , καθά φησιν Ἀριστόξενος ὁ μουσικός 0 ·
πρῶτόν τε Ἕσπερον καὶ Φωσφόρον τὸν αὐτὸν εἰπεῖν , ὥς φησι Παρμενίδης 0 .
οὕτω δ ἐθαυμάσθη ὥστ ἔλεγον τοὺς γνωρίμους αὐτοῦ μάντιας θεῶ φωνᾶς , ἀλλὰ καὶ αὐτὸς ἐν τῇ γραφῇ φησι δι ἑπτὰ καὶ διηκοσίων ἐτέων ἐξ ἀΐδεω παραγεγενῆσθαι ἐς ἀνθρώπους .
τοιγὰρ καὶ προσεκαρτέρουν αὐτῷ καὶ τῶν λόγων ἕνεκα προσῄεσαν καὶ Λευκανοὶ καὶ Πευκέτιοι Μεσσάπιοί τε καὶ Ῥωμαῖοι .
μέχρι δὲ Φιλολάου οὐκ ἦν τι γνῶναι Πυθαγόρειον δόγμα ·
οὗτος δὲ μόνος ἐξήνεγκε τὰ διαβόητα τρία βιβλία , ἃ Πλάτων ἐπέστειλεν ἑκατὸν μνῶν ὠνηθῆναι .
τῶν θ ἑξακοσίων οὐκ ἐλάττους ἐπὶ τὴν νυκτερινὴν ἀκρόασιν ἀπήντων αὐτοῦ ·
καὶ εἴ τινες ἀξιωθεῖεν αὐτὸν θεάσασθαι , ἔγραφον πρὸς τοὺς οἰκείους ὡς μεγάλου τινὸς τετυχηκότες .
μεταποντῖνοί γε μὴν τὴν μὲν οἰκίαν αὐτοῦ Δήμητρος ἱερὸν ἐκάλουν , τὸν στενωπὸν δὲ μουσεῖον , ὥς φησι Φαβωρῖνος ἐν Παντοδαπαῖς ἱστορίαις 0 ·
ἔλεγόν τε καὶ οἱ ἄλλοι Πυθαγόρειοι μὴ εἶναι πρὸς πάντας πάντα ῥητά , ὥς φησιν Ἀριστόξενος ἐν δεκάτῃ Παιδευτικῶν νόμων ·
ἔνθα καὶ Ξενόφιλον τὸν Πυθαγορικόν , ἐρωτηθέντα πῶς ἂν μάλιστα τὸν υἱὸν παιδεύσειεν , εἰπεῖν , εἰ πόλεως εὐνομουμένης γενηθείη .
ἄλλους τε πολλοὺς κατὰ τὴν Ἰταλίαν ἀπεργάσασθαι καλούς τε κ ἀγαθοὺς ἄνδρας , ἀτὰρ καὶ Ζάλευκον καὶ Χαρώνδαν τοὺς νομοθέτας 0 ·
ἱκανός τε γὰρ ἦν φιλίας ἐργάτης τά τ ἄλλα καὶ εἴ τινα πύθοιτο τῶν συμβόλων αὐτοῦ κεκοινωνηκότα , εὐθύς τε προσηταιρίζετο καὶ φίλον κατεσκεύαζεν .
ἦν δ αὐτῷ τὰ σύμβολα τάδε ·
πῦρ μαχαίρᾳ μὴ σκαλεύειν , ζυγὸν μὴ ὑπερβαίνειν , ἐπὶ χοίνικος μὴ καθίζειν , καρδίην μὴ ἐσθίειν , φορτίον μὴ συγκαθαιρεῖν , ουνεπιτιθέναι δέ , τὰ στρώματα ἀεὶ συνδεδεμένα ἔχειν , ἐν δακτυλίῳ εἰκόνα θεοῦ μὴ περιφέρειν , χύτρας ἴχνος συγχεῖν ἐν τῇ τέφρᾳ , δᾳδίῳ θᾶκον μὴ ὀμόργνυσθαι , πρὸς ἥλιον τετραμμένον μὴ ὀμίχειν , τὰς λεωφόρους μὴ βαδίζειν , μὴ ῥᾳδίως δεξιὰν ἐμβάλλειν , ὁμωροφίους χελιδόνας μὴ ἔχειν , γαμψώνυχα μὴ τρέφειν , ἀπονυχίσμασι καὶ κουραῖς μὴ ἐπουρεῖν μη δὲ ἐφίστασθαι , ὀξεῖαν μάχαιραν ἀποστρέφειν , ἀποδημοῦντα ἐπὶ τοῖς ὅροις ἀνεπιστρεπτεῖν .
ἤθελε δ αὐτῷ τὸ μὲν πῦρ μαχαίρᾳ μὴ σκαλεύειν δυναστῶν ὀργὴν καὶ οἰδοῦντα θυμὸν μὴ κινεῖν .
τὸ δὲ ζυγὸν μὴ ὑπερβαίνειν , τουτέστι τὸ ἴσον καὶ δίκαιον μὴ ὑπερβαίνειν 0 .
ἐπί τε χοίνικος μὴ καθίζειν ἐν ἴσῳ τοῦ ἐνεστῶτος φροντίδα ποιεῖσθαι καὶ τοῦ μέλλοντος 0 ·
ἡ γὰρ χοῖνιξ ἡμερησία τροφή 0 .
διὰ δὲ τοῦ καρδίαν μὴ ἐσθίειν ἐδήλου μὴ τὴν ψυχὴν ἀνίαις καὶ λύπαις κατατήκειν .
διὰ δὲ τοῦ εἰς ἀποδημίαν βαδίζοντα μὴ ἐπιστρέφεσθαι παρῄνει τοῖς ἀπαλλαττομένοις τοῦ βίου μὴ ἐπιθυμητικῶς ἔχειν τοῦ ζῆν μη δ ὑπὸ τῶν ἐνταῦθα ἡδονῶν ἐπάγεσθαι .
καὶ τὰ ἄλλα πρὸς ταῦτα λοιπόν ἐστιν ἐκλαμβάνειν , ἵνα μὴ παρέλκωμεν .
παντὸς δὲ μᾶλλον ἀπηγόρευε μή τ ἐρυθῖνον ἐσθίειν μή τε μελάνουρον , καρδίας τ ἀπέχεσθαι καὶ κυάμων ·
ἀριστοτέλης δέ φησι καὶ μήτρας καὶ τρίγλης ἐνίοτε .
αὐτὸν δ ἀρκεῖσθαι μέλιτι μόνῳ φασί τινες ἢ κηρίῳ ἢ ἄρτῳ , οἴνου δὲ μεθ ἡμέραν μὴ γεύεσθαι ·
ὄψῳ τε τὰ πολλὰ λαχάνοις ἑφθοῖς τε καὶ ὠμοῖς , τοῖς δὲ θαλαττίοις σπανίως 0 1 .
στολὴ δ αὐτῷ λευκή , καθαρά , καὶ στρώματα λευκὰ ἐξ ἐρίων 0 ·
τὰ γὰρ λινᾶ οὔπω εἰς ἐκείνους ἀφῖκτο τοὺς τόπους .
οὐδέποτ ἐγνώσθη οὔ τε διαχωρῶν οὔ τε ἀφροδισιάζων οὔ τε μεθυσθείς .
ἀπείχετο καὶ γέλωτος καὶ πάσης ἀρεσκείας οἷον σκωμμάτων καὶ διηγημάτων φορτικῶν .
ὀργιζόμενός τ οὔ τε οἰκέτην ἐκόλαζεν οὔ τ ἐλεύθερον οὐδένα .
ἐκάλει δὲ τὸ νουθετεῖν πεδαρτᾶν .
μαντικῇ τ ἐχρῆτο τῇ διὰ τῶν κλῃδόνων τε καὶ οἰωνῶν , ἥκιστα δὲ τῇ διὰ τῶν ἐμπύρων , ἔξω τῆς διὰ λιβάνου .
θυσίαις τε ἐχρῆτο ἀψύχοις , οἱ δέ φασιν , ὅτι ἀλέκτορσι μόνον καὶ ἐρίφοις γαλαθηνοῖς καὶ τοῖς λεγομένοις ἁπαλίαις , ἥκιστα δὲ ἄρνασιν 0 1 .
ὅ γε μὴν Ἀριστόξενος πάντα μὲν τ ἄλλα συγχωρεῖν αὐτὸν ἐσθίειν ἔμψυχα , μόνον δ ἀπέχεσθαι βοὸς ἀροτῆρος καὶ κριοῦ 0 .
ὁ δ αὐτός φησιν , ὡς προείρηται , καὶ τὰ δόγματα λαβεῖν αὐτὸν παρὰ τῆς ἐν Δελφοῖς Θεμιστοκλείας .
φησὶ δ Ἱερώνυμος κατελθόντα αὐτὸν εἰς ᾅδου τὴν μὲν Ἡσιόδου ψυχὴν ἰδεῖν πρὸς κίονι χαλκῷ δεδεμένην καὶ τρίζουσαν , τὴν δ Ὁμήρου κρεμαμένην ἀπὸ δένδρου καὶ ὄφεις περὶ αὐτὴν ἀνθ ὧν εἶπον περὶ θεῶν , κολαζομένους δὲ καὶ τοὺς μὴ θέλοντας συνεῖναι ταῖς ἑαυτῶν γυναιξί ·
καὶ δὴ καὶ διὰ τοῦτο τιμηθῆναι ὑπὸ τῶν ἐν Κρότωνι .
φησὶ δ Ἀρίστιππος ὁ Κυρηναῖος ἐν τῷ Περὶ φυσιολόγων Πυθαγόραν αὐτὸν ὀνομασθῆναι ὅτι τὴν ἀλήθειαν ἠγόρευεν οὐχ ἧττον τοῦ Πυθίου .
λέγεται παρεγγυᾶν αὐτὸν ἑκάστοτε τοῖς μαθηταῖς τάδε λέγειν εἰς τὸν οἶκον εἰσιοῦσι , πῆ παρέβην ;
τί δ ἔρεξα ;
τί μοι δέον οὐκ ἐτελέσθη ;
σφάγιά τε θεοῖς προσφέρειν κωλύειν , μόνον δὲ τὸν ἀναίμακτον βωμὸν προσκυνεῖν 0 .
μη δ ὀμνύναι θεούς ·
ἀσκεῖν γὰρ αὑτὸν δεῖν ἀξιόπιστον παρέχειν .
τούς τε πρεσβυτέρους τιμᾶν , τὸ προηγούμενον τῷ χρόνῳ τιμιώτερον ἡγουμένους ·
ὡς ἐν κόσμῳ μὲν ἀνατολὴν δύσεως , ἐν βίῳ δ ἀρχὴν τελευτῆς , ἐν ζωῇ δὲ γένεσιν φθορᾶς 0 1 2 .
καὶ θεοὺς μὲν δαιμόνων προτιμᾶν , ἥρωας δ ἀνθρώπων , ἀνθρώπων δὲ μάλιστα τοὺς γονέας 0 1 2 .
ἀλλήλοις θ ὁμιλεῖν , ὡς τοὺς μὲν φίλους ἐχθροὺς μὴ ποιῆσαι , τοὺς δ ἐχθροὺς φίλους ἐργάσασθαι 0 .
ἴδιόν τε μηδὲν ἡγεῖσθαι 0 .
νόμῳ βοηθεῖν , ἀνομίᾳ πολεμεῖν 0 ·
φυτὸν ἥμερον μή τε φθίνειν μή τε σίνεσθαι , ἀλλὰ μη δὲ ζῷον ὃ μὴ βλάπτει ἀνθρώπους 0 .
αἰδῶ καὶ εὐλάβειαν εἶναι μή τε γέλωτι κατέχεσθαι μή τε σκυθρωπάζειν .
φεύγειν σαρκῶν πλεονασμόν , ὁδοιπορίης ἄνεσιν καὶ ἐπίτασιν ποιεῖσθαι , μνήμην ἀσκεῖν , ἐν ὀργῇ μή τε τι λέγειν μή τε πράσσειν , μαντικὴν πᾶσαν τιμᾶν , ᾠδαῖς χρῆσθαι πρὸς λύραν ὕμνῳ τε θεῶν καὶ ἀνδρῶν ἀγαθῶν εὔλογον χάριν ἔχειν .
τῶν δὲ κυάμων ἀπέχεσθαι διὰ τὸ πνευματώδεις ὄντας μάλιστα μετέχειν τοῦ ψυχικοῦ ·
καὶ ἄλλως κοσμιωτέρας ἀπεργάζεσθαι τὰς γαστέρας , μὴ παραληφθέντας 0 .
καὶ διὰ τοῦτο καὶ τὰς καθ ὕπνους φαντασίας λείας καὶ ἀταράχους ἀποτελεῖν 0 .
φησὶ δ ὁ Ἀλέξανδρος ἐν Ταῖς τῶν φιλοσόφων διαδοχαῖς καὶ ταῦτα εὑρηκέναι ἐν Πυθαγορικοῖς ὑπομνήμασιν .
ἀρχὴν μὲν ἁπάντων μονάδα 0 ·
ἐκ δὲ τῆς μονάδος ἀόριστον δυάδα ὡς ἂν ὕλην τῇ μονάδι αἰτίῳ ὄντι ὑποστῆναι 0 ·
ἐκ δὲ τῆς μονάδος καὶ τῆς ἀορίστου δυάδος τοὺς ἀριθμούς 0 ·
ἐκ δὲ τῶν ἀριθμῶν τὰ σημεῖα 0 ·
ἐκ δὲ τούτων τὰς γραμμάς , ἐξ ὧν τὰ ἐπίπεδα σχήματα 0 ·
ἐκ δὲ τῶν ἐπιπέδων τὰ στερεὰ σχήματα 0 ·
ἐκ δὲ τούτων τὰ αἰσθητὰ σώματα , ὧν καὶ τὰ στοιχεῖα εἶναι τέτταρα , πῦρ , ὕδωρ , γῆν , ἀέρα 0 ·
μεταβάλλειν δὲ καὶ τρέπεσθαι δι ὅλων , καὶ γίνεσθαι ἐξ αὐτῶν κόσμον ἔμψυχον , νοερόν , σφαιροειδῆ , μέσην περιέχοντα τὴν γῆν καὶ αὐτὴν σφαιροειδῆ καὶ περιοικουμένην .
εἶναι δὲ καὶ ἀντίποδας καὶ τὰ ἡμῖν κάτω ἐκείνοις ἄνω 0 .
ἰσόμοιρά τ εἶναι ἐν τῷ κόσμῳ φῶς καὶ σκότος , καὶ θερμὸν καὶ ψυχρόν , καὶ ξηρὸν καὶ ὑγρόν 0 ·
ὧν κατ ἐπικράτειαν θερμοῦ μὲν θέρος γίνεσθαι , ψυχροῦ δὲ χειμῶνα , ξηροῦ δ ἔαρ , καὶ ὑγροῦ φθινόπωρον 0 1 2 .
ἐὰν δὲ ἰσομοιρῇ , τὰ κάλλιστα εἶναι τοῦ ἔτους , οὗ τὸ μὲν θάλλον ἔαρ ὑγιεινόν , τὸ δὲ φθίνον φθινόπωρον νοσερόν 0 1 .
ἀλλὰ καὶ τῆς ἡμέρας θάλλειν μὲν τὴν ἕω , φθίνειν δὲ τὴν ἑσπέραν 0 ·
ὅθεν καὶ νοσερωτέραν εἶναι 0 .
τόν τε περὶ τὴν γῆν ἀέρα ἄσειστον καὶ νοσερὸν καὶ τὰ ἐν αὐτῷ πάντα θνητά 0 ·
τὸν δὲ ἀνωτάτω ἀεικίνητόν τ εἶναι καὶ καθαρὸν καὶ ὑγιᾶ καὶ πάντα τὰ ἐν αὐτῷ ἀθάνατα καὶ διὰ τοῦτο θεῖα .
ἥλιόν τε καὶ σελήνην καὶ τοὺς ἄλλους ἀστέρας εἶναι θεούς ·
ἐπικρατεῖν γὰρ τὸ θερμὸν ἐν αὐτοῖς , ὅπερ ἐστὶ ζωῆς αἴτιον 0 .
τήν τε σελήνην λάμπεσθαι ὑφ ἡλίου .
καὶ ἀνθρώποις εἶναι πρὸς θεοὺς συγγένειαν , κατὰ τὸ μετέχειν ἄνθρωπον θερμοῦ 0 ·
διὸ καὶ προνοεῖσθαι τὸν θεὸν ἡμῶν 0 .
εἱμαρμένην τε τῶν ὅλων καὶ κατὰ μέρος αἰτίαν εἶναι τῆς διοικήσεως .
διήκειν τ ἀπὸ τοῦ ἡλίου ἀκτῖνα διὰ τοῦ αἰθέρος τοῦ τε ψυχροῦ καὶ παχέος .
καλοῦσι δὲ τὸν μὲν ἀέρα ψυχρὸν αἰθέρα , τὴν δὲ θάλασσαν καὶ τὸ ὑγρὸν παχὺν αἰθέρα 0 1 .
ταύτην δὲ τὴν ἀκτῖνα καὶ εἰς τὰ βένθη δύεσθαι καὶ διὰ τοῦτο ζωοποιεῖν πάντα .
καὶ ζῆν μὲν πάνθ ὅσα μετέχει τοῦ θερμοῦ 0 ·
διὸ καὶ τὰ φυτὰ ζῷα εἶναι 0 ·
ψυχὴν μέντοι μὴ ἔχειν πάντα .
εἶναι δὲ τὴν ψυχὴν ἀπόσπασμα αἰθέρος καὶ τοῦ θερμοῦ καὶ τοῦ ψυχροῦ , τῷ συμμετέχειν ψυχροῦ αἰθέρος 0 .
διαφέρειν τε ψυχὴν ζωῆς 0 ·
ἀθάνατόν τ εἶναι αὐτήν , ἐπειδήπερ καὶ τὸ ἀφ οὗ ἀπέσπασται ἀθάνατόν ἐστι .
τὰ δὲ ζῷα γεννᾶσθαι ἐξ ἀλλήλων ἀπὸ σπερμάτων , τὴν δ ἐκ γῆς γένεσιν ἀδύνατον ὑφίστασθαι 0 .
τὸ δὲ σπέρμα εἶναι σταγόνα ἐγκεφάλου περιέχουσαν ἐν ἑαυτῇ θερμὸν ἀτμόν ·
ταύτην δὲ προσφερομένην τῇ μήτρᾳ ἀπὸ μὲν τοῦ ἐγκεφάλου ἰχῶρα καὶ ὑγρὸν καὶ αἷμα προΐεσθαι , ἐξ ὧν σάρκας τε καὶ νεῦρα καὶ ὀστᾶ καὶ τρίχας καὶ τὸ ὅλον συνίστασθαι σῶμα 0 ·
ἀπὸ δὲ τοῦ ἀτμοῦ ψυχὴν καὶ αἴσθησιν 0 .
μορφοῦσθαι δὲ τὸ μὲν πρῶτον παγὲν ἐν ἡμέραις τεσσαράκοντα , κατὰ δὲ τοὺς τῆς ἁρμονίας λόγους ἐν ἑπτὰ ἢ ἐννέα ἢ δέκα τὸ πλεῖστον μησὶ τελεωθὲν ἀποκυΐσκεσθαι τὸ βρέφος 0 ·
ἔχειν δ ἐν αὑτῷ πάντας τοὺς λόγους τῆς ζωῆς , ὧν εἰρομένων συνέχεσθαι κατὰ τοὺς τῆς ἁρμονίας λόγους , ἑκάστων ἐν τεταγμένοις καιροῖς ἐπιγινομένων .
τήν τ αἴσθησιν κοινῶς καὶ κατ εἶδος τὴν ὅρασιν ἀτμόν τιν εἶναι ἄγαν θερμόν .
καὶ διὰ τοῦτο λέγεται δι ἀέρος ὁρᾶν καὶ δι ὕδατος ·
ἀντερείδεσθαι γὰρ τὸ θερμὸν ἀπὸ τοῦ ψυχροῦ 0 .
ἐπεί τοι εἰ ψυχρὸς ἦν ὁ ἐν τοῖς ὄμμασιν ἀτμός , διειστήκει ἂν πρὸς τὸν ὅμοιον ἀέρα ·
νῦν δὲ * * ἔστιν ἐν οἷς ἡλίου πύλας καλεῖ τοὺς ὀφθαλμούς .
τὰ δ αὐτὰ καὶ περὶ τῆς ἀκοῆς καὶ τῶν λοιπῶν αἰσθήσεων δογματίζει .
τὴν δ ἀνθρώπου ψυχὴν διαιρεῖσθαι τριχῆ , εἴς τε νοῦν καὶ φρένας καὶ θυμόν 0 .
νοῦν μὲν οὖν καὶ θυμὸν εἶναι καὶ ἐν τοῖς ἄλλοις ζῴοις , φρένας δὲ μόνον ἐν ἀνθρώπῳ 0 .
εἶναι δὲ τὴν ἀρχὴν τῆς ψυχῆς ἀπὸ καρδίας μέχρις ἐγκεφάλου ·
καὶ τὸ μὲν ἐν τῇ καρδίᾳ μέρος αὐτῆς ὑπάρχειν θυμόν , φρένας δὲ καὶ νοῦν τὰ ἐν τῷ ἐγκεφάλῳ 0 1 ·
σταγόνας δ εἶναι ἀπὸ τούτων τὰς αἰσθήσεις .
καὶ τὸ μὲν φρόνιμον ἀθάνατον , τὰ δὲ λοιπὰ θνητά 0 1 .
τρέφεσθαί τε τὴν ψυχὴν ἀπὸ τοῦ αἵματος ·
τοὺς δὲ λόγους ψυχῆς ἀνέμους εἶναι .
ἀόρατόν τ εἶναι αὐτὴν καὶ τοὺς λόγους , ἐπεὶ καὶ ὁ αἰθὴρ ἀόρατος 0 .
δεσμά τ εἶναι τῆς ψυχῆς τὰς φλέβας καὶ τὰς ἀρτηρίας καὶ τὰ νεῦρα ·
ὅταν δ ἰσχύῃ καὶ καθ αὑτὴν γενομένη ἠρεμῇ , δεσμὰ γίνεσθαι αὐτῆς τοὺς λόγους καὶ τὰ ἔργα .
ἐκριφθεῖσαν δ αὐτὴν ἐπὶ γῆς πλάζεσθαι ἐν τῷ ἀέρι ὁμοίαν τῷ σώματι .
τὸν δ Ἑρμῆν ταμίαν εἶναι τῶν ψυχῶν καὶ διὰ τοῦτο πομπαῖον λέγεσθαι καὶ πυλαῖον καὶ χθόνιον , ἐπειδήπερ οὗτος εἰσπέμπει ἀπὸ τῶν σωμάτων τὰς ψυχὰς ἀπό τε γῆς καὶ ἐκ θαλάττης ·
καὶ ἄγεσθαι τὰς μὲν καθαρὰς ἐπὶ τὸν ὕψιστον , τὰς δ ἀκαθάρτους μή τ ἐκείναις πελάζειν μή τ ἀλλήλαις , δεῖσθαι δ ἐν ἀρρήκτοις δεσμοῖς ὑπ Ἐρινύων 0 .
εἶναί τε πάντα τὸν ἀέρα ψυχῶν ἔμπλεων ·
καὶ ταύτας δαίμονάς τε καὶ ἥρωας ὀνομάζεσθαι ·
καὶ ὑπὸ τούτων πέμπεσθαι ἀνθρώποις τούς τ ὀνείρους καὶ τὰ σημεῖα νόσου τε καὶ ὑγιείας , καὶ οὐ μόνον ἀνθρώποις , ἀλλὰ καὶ προβάτοις καὶ τοῖς ἄλλοις κτήνεσιν ·
εἴς τε τούτους γίνεσθαι τούς τε καθαρμοὺς καὶ ἀποτροπιασμοὺς μαντικήν τε πᾶσαν καὶ κληδόνας καὶ τὰ ὅμοια .
μέγιστον δέ φησιν εἶναι τῶν ἐν ἀνθρώποις τὸ τὴν ψυχὴν πεῖσαι ἐπὶ τὸ ἀγαθὸν ἢ ἐπὶ τὸ κακόν 0 .
εὐδαιμονεῖν τ ἀνθρώπους ὅταν ἀγαθὴ ψυχὴ προσγένηται , μηδέποτε δ ἠρεμεῖν μη δὲ τὸν αὐτὸν * * ῥόον κρατεῖν .
ὅρκιόν τ εἶναι τὸ δίκαιον καὶ διὰ τοῦτο Δία ὅρκιον λέγεσθαι .
τήν τ ἀρετὴν ἁρμονίαν εἶναι καὶ τὴν ὑγίειαν καὶ τὸ ἀγαθὸν ἅπαν καὶ τὸν θεόν ·
διὸ καὶ καθ ἁρμονίαν συνεστάναι τὰ ὅλα 0 .
φιλίαν τ εἶναι ἐναρμόνιον ἰσότητα 0 .
τιμὰς θεοῖς δεῖν νομίζειν καὶ ἥρωσι μὴ τὰς ἴσας , ἀλλὰ θεοῖς ἀεὶ μετ εὐφημίας λευχειμονοῦντας καὶ ἁγνεύοντας , ἥρωσι δ ἀπὸ μέσου ἡμέρας 0 .
τὴν δ ἁγνείαν εἶναι διὰ καθαρμῶν καὶ λουτρῶν καὶ περιρραντηρίων καὶ διὰ τοῦ καθαρεύειν ἀπό τε κήδους καὶ λεχοῦς καὶ μιάσματος παντὸς καὶ ἀπέχεσθαι βρωτῶν θνησειδίων τε κρεῶν καὶ τριγλῶν καὶ μελανούρων καὶ ᾠῶν καὶ τῶν ᾠοτόκων ζῴων καὶ κυάμων καὶ τῶν ἄλλων ὧν παρακελεύονται καὶ οἱ τὰς τελετὰς ἐν τοῖς ἱεροῖς ἐπιτελοῦντες .
φησὶ δ Ἀριστοτέλης ἐν τῷ Περὶ τῶν Πυθαγορείων παραγγέλλειν αὐτὸν ἀπέχεσθαι τῶν κυάμων ἤτοι ὅτι αἰδοίοις εἰσὶν ὅμοιοι ἢ ὅτι ᾍδου πύλαις .
* * ἀγόνατον γὰρ μόνον 0 ·
ἢ ὅτι φθείρει ἢ ὅτι τῇ τοῦ ὅλου φύσει ὅμοιον ἢ ὅτι ὀλιγαρχικόν 0 1 2 ·
κληροῦνται γοῦν αὐτοῖς .
τὰ δὲ πεσόντα μὴ ἀναιρεῖσθαι , ὑπὲρ τοῦ ἐθίζεσθαι μὴ ἀκολάστως ἐσθίειν ἢ ὅτι ἐπὶ τελευτῇ τινος 0 ·
καὶ Ἀριστοφάνης δὲ τῶν ἡρώων φησὶν εἶναι τὰ πίπτοντα , λέγων ἐν τοῖς Ἥρωσι , μη δὲ γεύεσθ ἅττ ἂν ἐντὸς τῆς τραπέζης καταπέσῃ ·
ἀλεκτρυόνος μὴ ἅπτεσθαι λευκοῦ , ὅτι ἱερὸς τοῦ Μηνὸς καὶ ἱκέτης 0 ·
τὸ δ ἦν τῶν ἀγαθῶν ·
τῷ τε Μηνὶ ἱερός 0 ·
σημαίνει γὰρ τὰς ὥρας .
καὶ τὸ μὲν λευκὸν τῆς τ ἀγαθοῦ φύσεως , τὸ δὲ μέλαν τοῦ κακοῦ 0 1 2 .
τῶν ἰχθύων μὴ ἅπτεσθαι , ὅσοι ἱεροί 0 ·
μὴ γὰρ δεῖν τὰ αὐτὰ τετάχθαι θεοῖς καὶ ἀνθρώποις , ὥσπερ οὐ δ ἐλευθέροις καὶ δούλοις 0 .
ἄρτον μὴ καταγνύειν , ὅτι ἐπὶ ἕνα οἱ πάλαι τῶν φίλων ἐφοίτων , καθάπερ ἔτι καὶ νῦν οἱ βάρβαροι 0 ·
μη δὲ διαιρεῖν , ὃς συνάγει αὐτούς ·
οἱ δέ , πρὸς τὴν ἐν ᾅδου κρίσιν 0 ·
οἱ δ εἰς πόλεμον δειλίαν ποιεῖν ·
οἱ δέ , ἐπεὶ ἀπὸ τούτου ἄρχεται τὸ ὅλον 0 .
καὶ τῶν σχημάτων τὸ κάλλιστον σφαῖραν εἶναι τῶν στερεῶν , τῶν δ ἐπιπέδων κύκλον 0 .
γῆρας καὶ πᾶν τὸ μειούμενον ὅμοιον 0 ·
καὶ αὔξην καὶ νεότητα τ αὐτόν .
ὑγίειαν τὴν τοῦ εἴδους διαμονήν , νόσον τὴν τούτου φθοράν 0 1 .
περὶ τῶν ἁλῶν , ὅτι δεῖ παρατίθεσθαι πρὸς ὑπόμνησιν τοῦ δικαίου 0 ·
οἱ γὰρ ἅλες πᾶν σῴζουσιν ὅ τι ἂν παραλάβωσι καὶ γεγόνασιν ἐκ τῶν καθαρωτάτων ἡλίου καὶ θαλάσσης .
καὶ ταῦτα μέν φησιν ὁ Ἀλέξανδρος ἐν τοῖς Πυθαγορικοῖς ὑπομνήμασιν εὑρηκέναι , καὶ τὰ ἐκείνων ἐχόμενα ὁ Ἀριστοτέλης 0 .
τὴν δὲ σεμνοπρέπειαν τοῦ Πυθαγόρου καὶ Τίμων ἐν τοῖς Σίλλοις δάκνων αὐτὸν ὅμως οὐ παρέλιπεν , εἰπὼν οὕτω ·
πυθαγόρην τε γόητας ἀποκλίναντ ἐπὶ δόξας θήρῃ ἐπ ἀνθρώπων , σεμνηγορίης ὀαριστήν .
περὶ δὲ τοῦ ἄλλοτ ἄλλον αὐτὸν γεγενῆσθαι Ξενοφάνης ἐν ἐλεγείᾳ προσμαρτυρεῖ , ἧς ἀρχή , νῦν αὖτ ἄλλον ἔπειμι λόγον , δείξω δὲ κέλευθον 0 .
ὃ δὲ περὶ αὐτοῦ φησιν , οὕτως ἔχει ·
καί ποτέ μιν στυφελιζομένου σκύλακος παριόντα φασὶν ἐποικτῖραι καὶ τόδε φάσθαι ἔπος ·
παῦσαι μη δὲ ῥάπιζ , ἐπεὶ ἦ φίλου ἀνέρος ἐστὶ ψυχή , τὴν ἔγνων φθεγξαμένης ἀΐων .
καὶ ταῦτα μὲν ὁ Ξενοφάνης 0 .
ἔσκωψε δ αὐτὸν Κρατῖνος μὲν ἐν Πυθαγοριζούσῃ ·
ἀλλὰ καὶ ἐν Ταραντίνοις φησὶν οὕτως ·
ἔθος ἐστὶν αὐτοῖς , ἄν τιν ἰδιώτην ποθὲν λάβωσιν εἰσελθόντα , διαπειρώμενον τῆς τῶν λόγων ῥώμης ταράττειν καὶ κυκᾶν τοῖς ἀντιθέτοις , τοῖς πέρασι , τοῖς παρισώμασιν , τοῖς ἀποπλάνοις , τοῖς μεγέθεσιν νουβυστικῶς .
μνησίμαχος δ Ἀλκμαίωνι ·
ὡς Πυθαγοριστὶ θύομεν τῷ Λοξίᾳ , ἔμψυχον οὐδὲν ἐσθίοντες παντελῶς .
ἀριστοφῶν Πυθαγοριστῇ 0 ·
ἔφη καταβὰς ἐς τὴν δίαιταν τῶν κάτω ἰδεῖν ἑκάστους , διαφέρειν δὲ πάμπολυ τοὺς Πυθαγοριστὰς τῶν νεκρῶν ·
μόνοισι γὰρ τούτοισι τὸν Πλούτωνα συσσιτεῖν ἔφη δι εὐσέβειαν .
δυσχερῆ θεὸν λέγεις , εἰ τοῖς ῥύπου μεστοῖσιν ἥδεται ξυνών .
ἔτι ἐν τῷ αὐτῷ 0 ·
ἐσθίουσί τε λάχανά τε καὶ πίνουσιν ἐπὶ τούτοις ὕδωρ ·
φθεῖρας δὲ καὶ τρίβωνα τήν τ ἀλουσίαν οὐδεὶς ἂν ὑπομείνειε τῶν ἑτέρων 〈 νεκρῶν 〉 .
ἐτελεύτα δ ὁ Πυθαγόρας τοῦτον τὸν τρόπον .
συνεδρεύοντος μετὰ τῶν συνήθων ἐν τῇ Μίλωνος οἰκίᾳ  τούτου  , ὑπό τινος τῶν μὴ παραδοχῆς ἀξιωθέντων διὰ φθόνον ὑποπρησθῆναι τὴν οἰκίαν συνέβη ·
τινὲς δ αὐτοὺς τοὺς Κροτωνιάτας τοῦτο πρᾶξαι , τυραννίδος ἐπίθεσιν εὐλαβουμένους 0 .
τὸν δὴ Πυθαγόραν καταληφθῆναι διεξιόντα ·
καὶ πρός τινι χωρίῳ γενόμενος πλήρει κυάμων , ἵνα  αὐτόθι  ἔστη , εἰπὼν ἁλῶναι ἂν μᾶλλον ἢ πατῆσαι  ἀναιρεθῆναι δὲ κρεῖττον ἢ λαλῆσαι  0 ·
καὶ ὧδε πρὸς τῶν διωκόντων ἀποσφαγῆναι 0 .
οὕτω δὲ καὶ τοὺς πλείους τῶν ἑταίρων αὐτοῦ διαφθαρῆναι , ὄντας πρὸς τοὺς τετταράκοντα 0 ·
διαφυγεῖν δ ὀλίγους , ὧν ἦν καὶ Ἄρχιππος ὁ Ταραντῖνος καὶ Λῦσις ὁ προειρημένος .
φησὶ δὲ Δικαίαρχος τὸν Πυθαγόραν ἀποθανεῖν καταφυγόντα εἰς τὸ ἐν Μεταποντίῳ ἱερὸν τῶν Μουσῶν , τετταράκοντ ἡμέρας ἀσιτήσαντα .
ἡρακλείδης δέ φησιν ἐν τῇ τῶν Σατύρου βίων ἐπιτομῇ μετὰ τὸ θάψαι Φερεκύδην ἐν Δήλῳ ἐπανελθεῖν εἰς Ἰταλίαν καὶ * * πανδαισίαν εὑρόντα Κύλωνος τοῦ Κροτωνιάτου εἰς Μεταπόντιον ὑπεξελθεῖν κ ἀκεῖ τὸν βίον καταστρέψαι ἀσιτίᾳ , μὴ βουλόμενον περαιτέρω ζῆν .
ἕρμιππος δέ φησι , πολεμούντων Ἀκραγαντίνων καὶ Συρακοσίων , ἐξελθεῖν τὸν Πυθαγόραν μετὰ τῶν συνήθων καὶ προστῆναι τῶν Ἀκραγαντίνων ·
τροπῆς δὲ γενομένης περικάμπτοντα αὐτὸν τὴν τῶν κυάμων χώραν ὑπὸ τῶν Συρακοσίων ἀναιρεθῆναι ·
τούς τε λοιπούς , ὄντας πρὸς τοὺς πέντε καὶ τριάκοντα , ἐν Τάραντι κατακαυθῆναι , θέλοντας ἀντιπολιτεύεσθαι τοῖς προεστῶσι .
καὶ ἄλλο τι περὶ Πυθαγόρου φησὶν ὁ Ἕρμιππος .
λέγει γὰρ  ὡς γενόμενος ἐν Ἰταλίᾳ κατὰ γῆς οἰκίσκον ποιήσαι καὶ τῇ μητρὶ ἐντείλαιτο τὰ γινόμενα εἰς δέλτον γράφειν σημειουμένην καὶ τὸν χρόνον , ἔπειτα καθιέναι αὐτῷ ἔστ ἂν ἀνέλθῃ .
τοῦτο ποιῆσαι τὴν μητέρα 0 .
τὸν δὲ Πυθαγόραν μετὰ χρόνον ἀνελθεῖν ἰσχνὸν καὶ κατεσκελετευμένον 0 ·
εἰσελθόντα τ εἰς τὴν ἐκκλησίαν φάσκειν ὡς ἀφῖκται ἐξ ᾅδου ·
καὶ δὴ καὶ ἀνεγίνωσκεν αὐτοῖς τὰ συμβεβηκότα .
οἱ δὲ σαινόμενοι τοῖς λεγομένοις ἐδάκρυόν τε καὶ ᾤμωζον καὶ ἐπίστευον εἶναι τὸν Πυθαγόραν θεῖόν τινα , ὥστε καὶ τὰς γυναῖκας αὐτῷ παραδοῦναι , ὡς καὶ μαθησομένας τι τῶν αὐτοῦ ·
ἃς καὶ Πυθαγορικὰς κληθῆναι 0 .
καὶ ταῦτα μὲν ὁ Ἕρμιππος 0 .
ἦν δὲ τῷ Πυθαγόρᾳ καὶ γυνή , Θεανὼ ὄνομα , Βροντίνου τοῦ Κροτωνιάτου θυγάτηρ ·
οἱ δέ , γυναῖκα μὲν εἶναι Βροντίνου , μαθήτριαν δὲ Πυθαγόρου 0 .
ἦν αὐτῷ καὶ θυγάτηρ Δαμώ , ὥς φησι Λῦσις ἐν ἐπιστολῇ τῇ πρὸς Ἵππασον , περὶ Πυθαγόρου λέγων οὕτως ·
τὰ δὲ παρ ἐμοῦ ὑπομνήματα , περὶ ὧν ἐπέστειλας , ἱκανῶς μὲν οὔπω ἔχει ·
ὡς δέ ποτε τυγχάνει ἔχοντα ἀπέσταλκά σοι .
περὶ δὲ τῆς φυλακῆς ἀμφότεροι συμφωνοῦμεν , ὥστε οὐδὲν δεῖ παρακελεύεσθαι .
ἔρρωσο .
καὶ ὧδε μὲν πρὸς ἀλλήλους αὐτοῖς ἔχουσιν αἱ ἐπιστολαί .
γεγόνασι δ Ἀρχύται τέτταρες ·
πρῶτος αὐτὸς οὗτος , δεύτερος Μυτιληναῖος μουσικός , τρίτος Περὶ γεωργίας συγγεγραφώς , τέταρτος ἐπιγραμματοποιός 0 1 .
ἔνιοι καὶ πέμπτον ἀρχιτέκτονά φασιν , οὗ φέρεται βιβλίον Περὶ μηχανῆς , ἀρχὴν ἔχον ταύτην , τάδε παρὰ Τεύκρου Καρχηδονίου διήκουσα .
περὶ δὲ τοῦ μουσικοῦ φέρεται καὶ τόδε , ὡς ὀνειδιζόμενος ἐπὶ τῷ μὴ ἐξακουεσθαι εἴποι , τὸ γὰρ ὄργανον ὑπὲρ ἐμοῦ διαγωνιζόμενον λαλεῖ .
τὸν δὲ Πυθαγορικὸν Ἀριστόξενός φησι μηδέποτε στρατηγοῦντα ἡττηθῆναι ·
φθονούμενον δ ἅπαξ ἐκχωρῆσαι τῆς στρατηγίας καὶ τοὺς αὐτίκα ληφθῆναι 0 .
Οὗτος πρῶτος τὰ μηχανικὰ ταῖς μαθηματικαῖς προσχρησάμενος ἀρχαῖς μεθώδευσε καὶ πρῶτος κίνησιν ὀργανικὴν διαγράμματι γεωμετρικῷ προσήγαγε , διὰ τῆς τομῆς τοῦ ἡμικυλίνδρου δύο μέσας ἀνὰ λόγον λαβεῖν ζητῶν εἰς τὸν τοῦ κύβου διπλασιασμόν .
κ ἀν γεωμετρίᾳ πρῶτος κύβον εὗρεν , ὥς φησι Πλάτων ἐν Πολιτείᾳ .
ἀλκμαίων Κροτωνιάτης 0 .
καὶ οὗτος Πυθαγόρου διήκουσε ·
καὶ τὰ πλεῖστά γε ἰατρικὰ λέγει , ὅμως δὲ καὶ φυσιολογεῖ ἐνίοτε λέγων δύο τὰ πολλά ἐστι τῶν ἀνθρωπίνων .
δοκεῖ δὲ πρῶτος φυσικὸν λόγον συγγεγραφέναι , καθά φησι Φαβωρῖνος ἐν Παντοδαπῇ ἱστορίᾳ , καὶ τὴν σελήνην καθόλου 〈 τε τὰ ὑπὲρ 〉 ταύτην ἔχειν ἀΐδιον φύσιν .
ἦν δὲ Πειρίθου υἱός , ὡς αὐτὸς ἐναρχόμενος τοῦ συγγράμματός φησιν ·
ἀλκμαίων Κροτωνιήτης τάδε ἔλεξε Πειρίθου υἱὸς Βροτίνῳ καὶ Λέοντι καὶ Βαθύλλω ·
ιπερὶ τῶν ἀφανέων , περὶ τῶν θνητῶν σαφήνειαν μὲν θεοὶ ἔχοντι , ὡς δ ἀνθρώποις τεκμαίρεσθαι καὶ τὰ ἑξῆς 0 ·
ἔφη δὲ καὶ τὴν ψυχὴν ἀθάνατον , καὶ κινεῖσθαι αὐτὴν συνεχὲς ὡς τὸν ἥλιον 0 .
ἵππασος Μεταποντῖνος καὶ αὐτὸς Πυθαγορικός 0 .
ἔφη δὲ χρόνον ὡρισμένον εἶναι τῆς τοῦ κόσμου μεταβολῆς καὶ πεπερασμένον εἶναι τὸ πᾶν καὶ ἀεικίνητον .
φησὶ δ αὐτὸν Δημήτριος ἐν Ὁμωνύμοις μηδὲν καταλιπεῖν σύγγραμμα .
γεγόνασι δ Ἵππασοι δύο , οὗτός τε καὶ ἕτερος γεγραφὼς ἐν πέντε βιβλίοις Λακώνων πολιτείαν ·
ἦν δὲ καὶ αὐτὸς Λάκων .
φιλόλαος Κροτωνιάτης Πυθαγορικός 0 .
παρὰ τούτου Πλάτων ὠνήσασθαι τὰ βιβλία τὰ Πυθαγορικὰ Δίωνι γράφει .
ἐτελεύτα δὲ νομισθεὶς ἐπιτίθεσθαι τυραννίδι .
καὶ ἡμῶν ἐστιν εἰς αὐτόν ·
τὴν ὑπόνοιαν πᾶσι μάλιστα λέγω θεραπεύειν ·
εἰ γὰρ καὶ μὴ δρᾷς , ἀλλὰ δοκεῖς , ἀτυχεῖς 0 .
οὕτω καὶ Φιλόλαον ἀνεῖλε Κρότων ποτὲ πάτρη , ὥς μιν ἔδοξε θέλειν δῶμα τύραννον ἔχειν .
δοκεῖ δ αὐτῷ πάντα ἀνάγκῃ καὶ ἁρμονίᾳ γίνεσθαι .
καὶ τὴν γῆν κινεῖσθαι κατὰ κύκλον πρῶτον εἰπεῖν ·
οἱ δ Ἱκέταν 〈 τὸν 〉 Συρακόσιόν φασιν .
γέγραφε δὲ βιβλίον ἕν , ὅ φησιν Ἕρμιππος λέγειν τινὰ τῶν συγγραφέων Πλάτωνα τὸν φιλόσοφον παραγενόμενον εἰς Σικελίαν πρὸς Διονύσιον ὠνήσασθαι παρὰ τῶν συγγενῶν τοῦ Φιλολάου ἀργυρίου Ἀλεξανδρινῶν μνῶν τετταράκοντα καὶ ἐντεῦθεν μεταγεγραφέναι τὸν Τίμαιον .
ἕτεροι δὲ λέγουσι τὸν Πλάτωνα λαβεῖν αὐτά , παρὰ Διονυσίου παραιτησάμενον ἐκ τῆς φυλακῆς νεανίσκον ἀπηγμένον τῶν τοῦ Φιλολάου μαθητῶν .
πρωταγόρας Ἀρτέμωνος ἤ , ὡς Ἀπολλόδωρος καὶ Δείνων ἐν Περσικῷ ε , Μαιανδρίου Ἀβδηρίτης , καθά φησιν Ἡρακλείδης ὁ Ποντικὸς ἐν τοῖς Περὶ νόμων , ὃς καὶ Θουρίοις νόμους γράψαι φησὶν αὐτόν 0 ·
ὡς δ Εὔπολις ἐν Κόλαξιν , Τήιος 0 ·
φησὶ γάρ , Ἔνδοθι μέν ἐστι Πρωταγόρας ὁ Τήιος .
οὗτος καὶ Πρόδικος ὁ Κεῖος λόγους ἀναγινώσκοντες ἠρανίζοντο ·
καὶ Πλάτων ἐν τῷ Πρωταγόρᾳ φησὶ βαρύφωνον εἶναι τὸν Πρόδικον .
διήκουσε δ ὁ Πρωταγόρας Δημοκρίτου .
ἐκαλεῖτό τε Σοφία , ὥς φησι Φαβωρῖνος ἐν Παντοδαπῇ ἱστορίᾳ .
καὶ πρῶτος ἔφη δύο λόγους εἶναι περὶ παντὸς πράγματος ἀντικειμένους ἀλλήλοις ·
οἷς καὶ συνηρώτα , πρῶτος τοῦτο πράξας .
ἀλλὰ καὶ ἤρξατό που τοῦτον τὸν τρόπον ·
πάντων χρημάτων μέτρον ἄνθρωπος , τῶν μὲν ὄντων ὡς ἔστιν , τῶν δὲ οὐκ ὄντων ὡς οὐκ ἔστιν 0 1 .
ἔλεγέ τε μηδὲν εἶναι ψυχὴν παρὰ τὰς αἰσθήσεις , καθὰ καὶ Πλάτων φησὶν ἐν Θεαιτήτῳ , καὶ πάντ εἶναι ἀληθῆ .
καὶ ἀλλαχοῦ δὲ τοῦτον ἤρξατο τὸν τρόπον ·
περὶ μὲν θεῶν οὐκ ἔχω εἰδέναι οὔ θ ὡς εἰσίν , οὔ θ ὡς οὐκ εἰσίν ·
πολλὰ γὰρ τὰ κωλύοντα εἰδέναι , ἥ τ ἀδηλότης καὶ βραχὺς ὢν ὁ βίος τοῦ ἀνθρώπου 0 .
διὰ ταύτην δὲ τὴν ἀρχὴν τοῦ συγγράμματος ἐξεβλήθη πρὸς Ἀθηναίων ·
καὶ τὰ βιβλί αὐτοῦ κατέκαυσαν ἐν τῇ ἀγορᾷ , ὑπὸ κήρυκι ἀναλεξάμενοι παρ ἑκάστου τῶν κεκτημένων .
Οὗτος πρῶτος μισθὸν εἰσεπράξατο μνᾶς ἑκατόν ·
καὶ πρῶτος μέρη χρόνου διώρισε καὶ καιροῦ δύναμιν ἐξέθετο καὶ λόγωνἀγῶνας ἐποιήσατο καὶ σοφίσματα τοῖς πραγματολογοῦσι προσήγαγε ·
καὶ τὴν διάνοιαν ἀφεὶς πρὸς τ οὔνομα διελέχθη καὶ τὸ νῦν ἐπιπόλαιον γένος τῶν ἐριστικῶν ἐγέννησεν ·
ἵνα καὶ Τίμων φησὶ περὶ αὐτοῦ , Πρωταγόρης τ ἐπίμεικτος ἐριζέμεναι εὖ εἰδώς 0 .
οὗτος καὶ τὸ Σωκρατικὸν εἶδος τῶν λόγων πρῶτος ἐκίνησε .
καὶ τὸν Ἀντισθένους λόγον τὸν πειρώμενον ἀποδεικνύειν ὡς οὐκ ἔστιν ἀντιλέγειν , οὗτος πρῶτος διείλεκται , καθά φησι Πλάτων ἐν Εὐθυδήμῳ .